Lav et referat af nedenstående tekst:

Tekst:
Efter et tip fra en dyreværnsforening dukkede politiet og en dyrlæge op i besætningen med 110 slagtekvæg. - Vi fandt syv kreaturer, der lå spredt i båsene og ude på gangene. De så ud til at have ligget der i nogen tid, siger den daglige leder af nærpolitistationen i Brønderslev, Jens Ole Johansen, til TV2/NORD. Dyrlægen har vurdereret, at kreaturene er sultet ihjel. Dyrenes ejer, en 70-årig landmand, erkender, at det i den seneste tid har været svært for ham, at få økonomien til at hænge sammen, så han ikke har kunnet passe dyrene ordentligt. - Foderstoffer har været afsindig dyre i år, og slagtepriserne har været urimeligt lave. Jeg har forgæves forsøgt at få den lokale sparekasse til at hjælpe mig. Jeg havde dog aldrig forestillet mig, at mindre foder foder slog dyrene ihjel, siger landmanden, der ikke ønsker at få sit navn frem. Seks andre kreaturer blev fundet i så dårligt huld, at dyrlægen måtte aflive dem. I weekenden bliver samtlige kreaturer fjernet fra ejendommen. Måske får landmanden dog lov at beholde nogle få dyr.

Referat:
På en ejendom nær Øster Brønderslev har politiet fundet syv kreaturer, der er sultet ihjel. Seks andre dyr er blevet aflivet, fordi de var helt udmagrede.